สวัสดีค่ะวันนี้ไปอัลตราซาวด์ดูแล้วว่าท้อง3เดือน1วันค่ะ อยากทราบว่า มีพสพ กับแฟนเก่าตอนวันที่14กันยายน ครั้งเดียว แล้วหลังจากนั้นก้มีกับแฟนใหม่ จะมีโอกาสท้องกับแฟนเก่าได้รึเปล่าคะ😭
สวัสดีค่ะ วิธีการนับอายุครรภ์นั้นจะมี 2 แบบหลักๆคือ1.นับจากวันที่มีประจำเดือนครั้งสุดท้าย ซึ่งวิธีนี้จริงๆแล้วจัดว่าแม่นยำ ถ้าได้วันที่มีประจำเดือนครั้งสุดท้ายที่ถูกต้อง แต่บางครั้งแม่ก็จะจำกันไม่ได้ สูตินรีแพทย์ก็จะมีอีกวิธีคือ2.ใช้วิธีอัลตราซาวน์ หลักการคือดูขนาดตัวเด็กแล้วมาคำนวณว่าเด็กน่าจะอายุประมาณกี่สัปดาห์แล้ว ใช้ในผู้ที่จำวันที่ประจำเดือนมาครั้งสุดท้ายไม่ได้ หรือเป็นผู้ที่รอบเดือนมาไม่ปกติทำให้นับรอบเดือนได้ยาก อัลตราซาวน์นี้ยิ่งทำเร็วยิ่งให้ผลแม่นยำ คือถ้าทำในช่วงไตรมาสแรกคือภายใน 12 สัปดาห์แรก มีโอกาสคลาดเคลื่อนจากอายุครรภ์จริงแค่ 3-5 วันดังนั้นหากจากผลอัลตราซาวน์เป็น 3 เดือน 1 วันนั้น การปฏิสนธิ (ประมาณ 1-2 วันหลังมีเพศสัมพันธ์) ก็น่าจะอยู่ในช่วงราวๆประมาณกลางเดือนถึงปลายเดือนธค.ค่ะแต่อย่างไรก็ตามการพิสูจน์ความเป็นบิดาบุตรในปัจจุบันสามารถทำได้อย่างแม่นยำโดยการตรวจ DNA จากในเลือด ซึ่งสามารถแจ้งแพทย์ที่ดูแลโดยตรงได้อีกครั้ง